פעמיים בשנה, לפני פסח ולפני ראש השנה, מתקיימת תערוכת design box. התערוכה מאגדת מעצבים, יוצרים ויבואנים, שהמשותף לכולם הוא השיק והסטייל שנוטף מהמוצרים שלהם. בסוף פברואר ביקרנו בתערוכה, וזכינו להצצה לשלל מוצרים שנמצאים כבר עכשיו בחנויות. בשבילנו זאת הייתה הפעם השנייה בתערוכה, ושמחנו לגלות יוצרים חדשים ומעניינים, לצד קולקציות חדשות של המציגים הוותיקים יותר. חזרנו משם עם שלל רעיונות למתנות לפסח שיכולות להתאים כמעט לכל אחד, מהסיבה הפשוטה שהמגוון בתערוכה גדול מאוד: מפריטי עיצוב לבית, מוצרי נייר וגאדג'טים שונים ועד לתיקים, מתנות וצעצועים.
מותג ישראלי חדש שמציע ערכות רקמה מדליקות לילדים (וגם להורים!) בדוגמאות שונות כמו חדי קרן, פיות, דובונים ונסיכות, ואפילו איתרנו שם גם פרידה קאלו אחת. אנחנו חייבות לציין שלא הכרנו את המותג המתוק הזה לפני היריד, אבל נכבשנו לחלוטין בקסם שלו.
מה אהבנו – את החשיבה על כל פרט ואת השימוש היצירתי בכל חלק של המוצר, למשל האריזה של הרקמה שהופכת למסגרת לרקמה. היגיון סביבתי נפלא.
אנחנו לא בטוחות שאנחנו צריכות להציג את yooletta, בוטיק מוצרי הנייר הכי יפה שאנחנו מכירות. בחנות שלהם בתל אביב, וגם באתר האינטרנט, אפשר למצוא ניירות עטיפה מיוחדים, מחברות יפהפיות, ערכות יצירה של המותג החמוד Belle and Boo ועוד הרבה ממתקי נייר אחרים.
מה אהבנו – את השפע, את האסתטיקה ואת ניחוח החו"ל שמגיע מכל פריט ופריט.
מותג ישראלי וצבעוני של אקססוריז לבית ומוצרי אירוח. ידוע במיוחד בצבעוניות העזה ובמוצרי הנייר שלו, כמו המנורות ואגרטלי-האוריגמי המדליקים.
מה אהבנו – את הצבעוניות העזה והכיפית ואת העובדה שאנחנו עושים את העבודה, ויוצרים את הפריטים שבחרנו בעצמנו. עשה-זאת-בעצמך במלוא מובן המילה.
WoodWick הוא מותג היבוא היחיד ברשימה, והוא נכנס אליה בזכות הריח והיופי של הנרות שמגיעים אלינו ישר מארה"ב. המותג גם מקפיד על שימוש בחומרים טבעיים וידידותיים לסביבה, וזה לגמרי נותן לו עוד כמה נקודות אצלנו.
מה אהבנו – מלבד הריח הטוב שליווה אותנו במשך כל הביקור בתערוכה, אהבנו במיוחד את העובדה שבכל כלי לנר אפשר לעשות שימוש חוזר (לא לנר, אבל לשפע של דברים אחרים), במיוחד בזכות העובדה שהכלים פשוט יפהפיים.
סאני ורסנו היא המאיירת מאחורי "סאניקה", והרישומים שלה מככבים על מחברות, כריות, מצעים וקופסאות אחסון. הרישום הקלאסי שלה פונה בעיקר לילדים, אבל אין ספק שגם מבוגרים ייהנו ממנו לא פחות.
מה אהבנו – את הקו העדין והנקי, שהזכיר לנו במיוחד איורים בספרי ילדים "של פעם". במילה אחת: מקסים.